Document ID: 32005R2120

KOMISIJAS REGULA (EK) Nr. 2120/2005
(2005. gada 22. decembris),
ar kuru groza Regulu (EK) Nr. 638/2003, ar ko nosaka sīki izstrādātus noteikumus Padomes Regulas (EK) Nr. 2286/2002 un Padomes Lēmuma 2001/822/EK piemērošanai attiecībā uz režīmu, kas piemērojams Āfrikas, Karību jūras reģiona un Klusā okeāna valstu (ĀKK valstis) un aizjūras zemju un teritoriju (AZT) izcelsmes rīsu ievedumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1), un jo īpaši tās 13. panta 1. punktu,
ņemot vērā Padomes 2002. gada 10. decembra Regulu (EK) Nr. 2286/2002, ar ko nosaka režīmu, kurš piemērojams lauksaimniecības produktiem un precēm, kas iegūtas, pārstrādājot Āfrikas, Karību jūras baseina un Klusā okeāna valstu (ĀKK valstu) izcelsmes lauksaimniecības produktus (2), un jo īpaši tās 5. pantu,
ņemot vērā Padomes 2001. gada 27. novembra Lēmumu 2001/822/EK par aizjūras zemju un teritoriju asociāciju ar Eiropas Kopienu (“Lēmums par aizjūras asociāciju”) (3), un jo īpaši tā III pielikuma 6. panta 5. punkta septīto daļu,
tā kā:
(1)
Regula (EK) Nr. 2286/2002 īsteno tos ievedumu režīmus no ĀKK valstīm, kas izveidoti ar 2000. gada 23. jūnijā Kotonū parakstīto ĀKK un EK partnerattiecību nolīgumu.
(2)
Lēmumā 2001/822/EK noteikts, ka ĀKK/AZT izcelsmes kumulācija minētā lēmuma III pielikuma 6. panta 1. un 5. punkta nozīmē produktiem ar KN kodu 1006 ir jāatļauj, nepārsniedzot kopējo gada daudzumu - 160 000 tonnas rīsu, lobītu rīsu ekvivalentā.
(3)
Komisijas Regulā (EK) Nr. 638/2003 (4) paredzēta importa licenču izsniegšanas sadalīšana periodos, lai līdzsvarotu tirgus vadību. Šis mērķis nav pilnībā sasniegts pašreizējos vadības apstākļos, ņemot vērā ražas periodus attiecīgajās ĀKK valstīs un AZT. Lai labotu šo situāciju un labāk pieskaņotu licenču izsniegšanu ražas periodiem attiecīgajās ĀKK valstīs un AZT, pašlaik paredzēto janvāra daļu ir jāpārceļ par vienu mēnesi un attiecīgi jāgroza Regula (EK) Nr. 638/2003.
(4)
Attiecīgo tarifu kvotu optimālai pārvaldībai šo regulu piemēro no 2006. gada 1. janvāra.
(5)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 638/2003 groza šādi:
a)
Regulas 3. panta 1. punktā “janvārī” aizstāj ar “februārī”;
b)
Regulas 5. panta 1. punktā “janvārī” aizstāj ar “februārī”;
c)
Regulas 10. panta 1. punktu groza šādi:
i)
a) apakšpunktā “janvārī” aizstāj ar “februārī”;
ii)
b) apakšpunktā “janvārī” aizstāj ar “februārī”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 22. decembrī

Labels: 10
3
17
18